**Ψήφισμα της 10/05/2011 Συνεδρίασης του Δημοτικού Συμβουλίου του Δήμου Θεσσαλονίκης, συμπαράστασης στο δίκαιο αίτημα του Ποντιακού Ελληνισμού για την αναγνώριση της γενοκτονίας του**

**Το Δημοτικό Συμβούλιο εξέδωσε το παρακάτω ψήφισμα:**

**Το Δημοτικό Συμβούλιο του Δήμου Θεσσαλονίκης, με αφορμή την τραγική επέτειο της 19ης Μαϊου και λαμβάνοντας υπόψη τον Ν. 2193/94 και το ΠΔ 99/1994, συμπαρίσταται στο δίκαιο αίτημα του Ποντιακού Ελληνισμού για την αναγνώριση της γενοκτονίας των Ποντίων κατά τις αρχές του περασμένου αιώνα και καλεί τους συμπολίτες μας να συμμετάσχουν στις εκδηλώσεις μνήμης της 19ης Μαΐου 2011. Ας γίνει αυτή η επέτειος η αφορμή για την αναγνώριση της αλήθειας, ένθεν και ένθεν από τις δύο χώρες, για την καλή γειτονία των λαών, την εδραίωση της ειρήνης και της συνεργασίας τους, ώστε να μην επαναληφθούν παρόμοια τραγικά γεγονότα στο μέλλον.**